Üldkohtu (kolmas koda) 9. juuni 2021. aasta otsus –

Puma jt vs. komisjon

(kohtuasi T‑781/16)

Dumping – Hiinast ja Vietnamist pärit nahast pealsetega jalatsite import – Liidetud kohtuasjades C‑659/13 ja C‑34/14 Euroopa Kohtu tehtud otsuse täitmine – Lõpliku dumpinguvastase tollimaksu taaskehtestamine ja ajutise tollimaksu lõplik sissenõudmine – Kehtetuks tunnistatud määruste aluseks olnud menetluse jätkamine – Turumajanduse tingimustes tegutseva ettevõtja staatus – Individuaalne kohtlemine – Dokumentide analüüs – Täiendavate teabetaotluste ja kontrollvisiitide puudumine – dumpinguvastase tollimaksu tagasi maksmata jätmine – Õiguslik alus – Õiguskindlus – Õiguspärane ootus – Tagasiulatuva jõu puudumine – Proportsionaalsus – Võimu kuritarvitamine – Diskrimineerimiskeeld – Varasem otsustuspraktika

1. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Otsene puutumus – Kriteeriumid – Määrus, millega kehtestatakse dumpinguvastased tollimaksud – Asjasse puutuva toote importija otsene puutumus (ELTL artikli 263 neljas lõik; komisjoni määrused 2016/1395, 2016/1647 ja 2016/1731) (vt punktid 46 ja 47)

2. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Isiklik puutumus – Kriteeriumid – Määrus, millega kehtestatakse dumpinguvastased tollimaksud – Hagi, mille on esitanud määruse vastuvõtmise ajal identifitseeritav ettevõtja, kes kuulub ühte majandustegevuses osalejate piiratud ringi – Vastuvõetavus (ELTL artikli 263 neljas lõik; komisjoni määrused 2016/1395, 2016/1647 ja 2016/1731) (vt punktid 4851 ja 57–59)

3. Tühistamishagi – Füüsilised või juriidilised isikud – Neid otseselt ja isiklikult puudutavad aktid – Määrus, millega kehtestatakse dumpinguvastased tollimaksud – Ühe hageja hagi vastuvõetavus – Vajadus analüüsida samasse kontserni kuuluvate teiste ettevõtjate hagi vastuvõetavust – Puudumine (ELTL artikli 263 neljas lõik; komisjoni määrused 2016/1395, 2016/1647 ja 2016/1731) (vt punkt 61)

4. Ühine kaubanduspoliitika – Dumpinguvastane kaitse – Dumpinguvastane menetlus – Kohtuotsus, millega tühistatakse dumpinguvastase tollimaksu kehtestavad määrused – Tühistava kohtuotsuse täitmiseks kehtestatud määrus – Selle määruse vastuvõtmine dumpinguvastase alusmääruse 2016/1036 alusel – Lubatavus (ELTL artikkel 266; komisjoni määrus 2016/1036, artiklid 9 ja 14) (vt punktid 66–71 ja 76)

5. Institutsioonide aktid – Põhjendamine – Kohustus – Ulatus – Viitamine akti õiguslikule alusele (ELTL artikli 296 teine lõik) (vt punktid 77 ja 78)

6. Ühine kaubanduspoliitika – Dumpinguvastane kaitse – Dumpinguvastane menetlus – Kohtuotsus, millega tühistatakse dumpinguvastase tollimaksu kehtestavad määrused – Tühistava kohtuotsuse täitmiseks kehtestatud määrus – Dumpinguvastase tollimaksu taaskehtestamine impordile, mis toimus tühistatud määruse kohaldamise ajal – Õiguskindluse ja tagasiulatuva jõu puudumise põhimõtete rikkumine – Puudumine (Euroopa Parlamendi ja nõukogu määrus 2016/1036, artikli 10 lõige 1; komisjoni määrus nr 384/96, artikli 10 lõige 1) (vt punktid 87–99)

7. Ühine kaubanduspoliitika – Dumpinguvastane kaitse – Institutsioonide kaalutlusõigus – Seisukoha muutus seoses taaskehtestatud dumpinguvastase tollimaksu kohaldatavusega osade importijate suhtes – Lubatavus – Ettevõtjate võimalus tugineda õiguspärase ootuse kaitse põhimõttele – Puudumine (vt punktid 102–105, 143 ja 160)

8. Ühine kaubanduspoliitika – Dumpinguvastane kaitse – Dumpinguvastane menetlus – Kohtuotsus, millega tühistatakse dumpinguvastase tollimaksu kehtestavad määrused – Tühistava kohtuotsuse täitmiseks kehtestatud määrus – Institutsioonide kaalutlusõigus – Ulatus – Kohtulik kontroll – Piirid (ELTL artikkel 266; komisjoni määrused 2016/1395, 2016/1647 ja 2016/1731) (vt punktid 116 ja 117)

9. Ühine kaubanduspoliitika – Dumpinguvastane kaitse – Komisjoni kohustuse kontrollida asjaomaste isikute esitatud teabe õigsust ulatus – Turumajanduse tingimustes tegutseva ettevõtja staatuse andmise raames esitatud teave – Hõlmamine – Kohustus viia läbi kontroll huvitatud ettevõtja ruumides – Puudumine (Nõukogu määrus nro384/96, artikli 2 lõike 7 punkt b, artikli 6 lõige 8, artikli 9 lõige 5 ja artikli 16, lõige 1) (vt punktid 152–154)

10. Ühine kaubanduspoliitika – Dumpinguvastane kaitse – Dumpinguvastane menetlus – Kaitseõigused – Institutsioonide teavitamiskohustus – Kohaldamine äriühingule, kes ei osalenud uurimismenetluses ega ole seotud ühegi eksportiva tootjaga riigis, kelle suhtes uurimist läbi viiakse – Välistamine (Nõukogu määrus nro384/96, artikli 2 lõige 10) (vt punkt 162)

Ese

ELTL artikli 263 alusel esitatud nõue tühistada esiteks komisjoni 18. augusti 2016. aasta rakendusmäärus (EL) 2016/1395, millega kehtestatakse uuesti lõplik dumpinguvastane tollimaks teatavate Hiina Rahvavabariigist pärit ning äriühingute Buckinghan Shoe Mfg Co. Ltd, Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co. Ltd, Dongguan Taiway Sports Goods Limited, Foshan City Nanhai Qun Rui Footwear Co. Jianle Footwear Industrial, Sihui Kingo Rubber Shoes Factory, Synfort Shoes Co. Ltd, Taicang Kotoni Shoes Co. Ltd, Wei Hao Shoe Co. Ltd, Wei Hua Shoe Co. Ltd ja Win Profile Industries Ltd toodetud nahast pealsetega jalatsite impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks ning täidetakse Euroopa Kohtu otsust liidetud kohtuasjades C‑659/13 ja C‑34/14 (ELT 2016, L 225, lk 52), teiseks komisjoni 13. septembri 2016. aasta rakendusmäärus (EL) 2016/1647, millega kehtestatakse uuesti lõplik dumpinguvastane tollimaks ja nõutakse lõplikult sisse ajutine tollimaks nahast pealsetega jalatsite impordi suhtes, mis on pärit Vietnamist ning mida toodavad äriühingud Best Royal Co. Ltd, Lac Cuong Footwear Co. Ltd, Lac Ty Co. Ltd, Saoviet Joint Stock Company (Megastar Joint Stock Company), VMC Royal Co. Ltd, Freetrend Industrial Ltd ja temaga seotud äriühing Freetrend Industrial A (Vietnam) Co. Ltd, Fulgent Sun Footwear Co. Ltd, General Shoes Ltd, Golden Star Co. Ltd, Golden Top Company Co. Ltd, Kingmaker Footwear Co. Ltd, Tripos Enterprise Inc., Vietnam Shoe Majesty Co. Ltd, ning täidetakse Euroopa Kohtu otsust liidetud kohtuasjades C‑659/13 ja C‑34/14 (ELT 2016, L 245, lk 16), ning kolmandaks komisjoni 28. septembri 2016. aasta rakendusmäärus (EL) 2016/1731, millega kehtestatakse uuesti lõplik dumpinguvastane tollimaks ja nõutakse lõplikult sisse ajutine tollimaks nahast pealsetega jalatsite impordi suhtes, mis on pärit Hiina Rahvavabariigist ja Vietnamist ning mida toodavad äriühingud General Footwear Ltd (Hiina), Diamond Vietnam Co. Ltd ja Ty Hung Footgearmex/Footwear Co. Ltd, ning täidetakse Euroopa Kohtu otsust liidetud kohtuasjades C‑659/13 ja C‑34/14 (ELT 2016, L 262, lk 4).

Resolutsioon

1. Jätta hagi rahuldamata.